**Επιστολή προς τους γονείς και τους μαθητές της Γ’ τάξης**

4 Μαϊου 2020

Αγαπητοί γονείς,

Αγαπημένοι μας μαθητές,

Σας ευχόμαστε να είστε όλοι, εσείς και οι αγαπημένοι σας καλά. Εμείς οι δάσκαλοί σας, σας πεθυμήσαμε πολύ και μας λείπετε.

Ξεκινάει τώρα μια καινούρια χρονική περίοδος. Αυτή την βδομάδα θα επικοινωνήσουμε μαζί σας με τη νέα ψηφιακή μας τάξη. Παράλληλα θα βάζουμε εργασίες στην ιστοσελίδα του σχολείου μας. Συνεχίζουμε το διάβασμα στο σπίτι με όρεξη και υπομονή!

**Μαθηματικά:**

* **Φυλλάδιο με προβλήματα από τη διεθνή έρευνα TIMSS**

Μπορείτε να το λύσετε ηλεκτρονικά, χρωματίζοντας την ορθή απάντηση.

* **Φυλλάδιο με πολλαπλάσια του 10**

Θα ήταν καλό πριν γίνει το φυλλάδιο να δείτε το επεισόδιο 5 από την εκπαιδευτική εκπομπή του ΑΝΤ «Μένουμε σπίτι». Στον σύνδεσμο της εκπομπής:

<https://www.ant1.com.cy/webtv/show-page/?show=99829>

**Ελληνικά**

* **ΕΡΓΑΣΙΕΣ για το κείμενο «Φτιάξε μου έναν σιδερένιο άνθρωπο»:**

 Διαβάζω προσεκτικά το κείμενο «Φτιάξε μου έναν σιδερένιο άνθρωπο» στο βιβλίο «Απίθανα Μολύβια, Γλώσσα Γ’ Δημοτικού, Β’ τεύχος» σ. 56-57 και απαντώ στο τετράδιό τις ερωτήσεις που θα έχει στο σχετικό φυλλάδιο. Βάζω τίτλο στο τετράδιό μου «Φτιάξε μου έναν σιδερένιο άνθρωπο». Προσέχω οι απαντήσεις μου να είναι ολοκληρωμένες και προσεκτικά γραμμένες.

**ΙΣΤΟΡΙΑ**

* Αυτή βδομάδα θα ασχοληθούμε με τους Θεούς του Ολύμπου: Ακολουθήστε τις οδηγίες στο σχετικό φυλλάδιο της ιστορίας, δείτε το βίντεο και γνωρίστε τους Θεούς**.**

**Καλή δουλειά, λοιπόν, και περιμένουμε τις εργασίες σας με χαρά όπως πάντα!!**

**Σας αγαπάμε πολύ!!**

**Οι δάσκαλοί σας,**

**Χριστόφορος, Έλενα και Δέσπω**